George Orwell († 21. január 1950)
2026-01-21
George Orwell
(* 25. jún 1903, Motihari, India – † 21. január 1950, Londýn, Spojené kráľovstvo)

Vlastným menom Eric Arthur Blair. Bol britský novinár a spisovateľ. Vo svojich dielach sa zaoberal totalitárnymi a autoritárskymi režimami. Je autorom viacerých neologizmov, napríklad „veľký brat“, „newspeak“. Medzi jeho najznámejšie diela patria 1984 a Farma zvierat.

Peter Jaroš (* 22. január 1940)
2026-01-22
Peter Jaroš
(* 22. január 1940, Hybe)

V rokoch 1964 – 1965 pracoval ako redaktor v týždenníku Kultúrny život, potom do roku 1971 v Československom rozhlase v Bratislave. Od roku 1972 scenárista a dramaturg v Slovenskej filmovej tvorbe. V rokoch 1992 – 1994 bol poslancom v slovenskom parlamente. V súčasnosti sa venuje len literárnej tvorbe. Žije v Bratislave. Medzi jeho najznámejšie diela patrí Tisícročná včela, Nemú ucho – hluché ucho, Váhy – putovanie k nehybnosti.

Martinus: Beseda s Martinom Navrátilom: Svet očami cestovateľa
2026-01-22
22.1.2026 o 18:00, Martinus Obchodná, Bratislava

Martin Navrátil: Svet očami cestovateľa – beseda s autorom
Dobrodružstvá, ktoré nevidíte na Instagrame. Miesta, kam sa neodváži každý. Príbehy, ktoré vám zmenia pohľad na svet. Pozývame vás na stretnutie s Martinom Navrátilom, cestovateľom, zakladateľom Travelistanu a autorom knižnej série Okolo sveta.
V Okolo sveta 9 vás Martin vezme do čerstvo oslobodenej Sýrie, kde sa realita vymyká predstavám. Ukáže vám Maldivy mimo luxusných rezortov, zavedie vás k Aralskému moru, na najväčší sviatok sveta, indickú Kumbh Melu, aj na dobrodružnú cestu po západnej Afrike. A to všetko s jeho typickým nadhľadom, humorom a zmyslom pre hĺbku.
V knihe Svet Martina Navrátila spoznáte samotného autora, jeho cestu od práce v cestovke až po vlastné expedície do najmenej prebádaných kútov sveta. V sérii otvorených rozhovorov sa dozviete, prečo cestuje inak, čo ho formovalo, aké mal bizarné zážitky a čo mu cestovanie prinieslo nielen do pracovného, ale aj osobného života.

Panta Rhei: Keď ide o život: Skutočné príbehy horských záchranárov
2026-01-22
22.1.2026 o 18:00, Panta Rhei, Aupark, Bratislava

Panta Rhei: To ťa musí baviť – prezentácia knihy s Oľgou Krajčiovou
Pozývame vás na prezentáciu knihy o príbehoch horských záchranárov Oľgy Krajčiovej s názvom To ťa musí baviť.
Hosťom besedy bude Igor Žiak, jeden zo záchranárov, ktorých reálne príbehy kniha zachytáva.

Jonáš Záborský († 23. január 1876)
2026-01-23
Jonáš Záborský
(* 3. február 1812, Záborie – † 23. január 1876, Župčany)

Bol slovenský básnik, prozaik, dramatik, historik, novinár, evanjelický a neskôr rímskokatolícky kňaz a teológ. Medzi jeho najznámejšie diela patrí rozsiahla historická práca Dejiny kráľovstva Uhorského od počiatku do časov Žigmundových, Faustiáda, Dva dni v Chujave, Svätoplukova zrada, Smrť Jánošíková, Posledné dni Veľkej Moravy.

Ján Kollár († 24. január 1852)
2026-01-24
Ján Kollár
(* 29. júl 1793, Mošovce – † 24. január 1852, Viedeň)

Bol slovenský politik, básnik, spisovateľ, evanjelický kňaz, ideológ slovenského a predstaviteľ českého a slovenského národného obrodenia, jazykovedec. Patril k zásadným osobnostiam hlásiacim sa k politickému programu panslavismu. Písal aj pod pseudonymom Čechobratr Protištúrsky. Je po ňom pomenovaná planétka (20991) Jánkollár. Medzi jeho najznámejšie diela patrí Básně Jána Kollára, Slávy dcera, Šlabikář pro dítky, Písně světské lidu slovenského v Uhřích I. a II. diel, O literárnej vzájomnosti medzi rozličnými kmeňmi a nárečiami slovanského národa.

Lewis Carroll (*27. január 1832, Anglicko)
2026-01-27
Lewis Carroll
(*27. január 1832, Anglicko – † 14. január 1898, Anglicko)

Vlastným menom, Charles Lutwidge Dodgson, známy pod pseudonymom Lewis Carroll, bol anglický spisovateľ, matematik, logik, učenec, anglikánsky duchovný a fotograf. Jeho najznámejším dielom je román Alica v krajine zázrakov a jeho pokračovanie Za zrkadlom a čo tam Alica našla.

Miroslav Válek († 27. január 1991)
2026-01-27
Miroslav Válek
(* 17. júl 1927, Trnava – † 27. január 1991, Bratislava)

Bol slovenský básnik, publicista, prekladateľ, kultúrny organizátor, politik, normalizačný minister kultúry (od 1. januára 1969 do decembra 1988), významný reprezentant modernej slovenskej poézie a autor literatúry pre deti a mládež. Medzi jeho najznámejšie diela patrí Dotyky, Zakázaná láska, Nepokoj a Milovanie v husej koži.

Astrid Lindgrenová († 28. január 2002)
2026-01-28
Astrid Lindgrenová
(* 14. november 1907, Vimmerby, Švédsko – † 28. január 2002, Štokholm)

Bola úspešná švédska autorka kníh pre deti. Medzi jej najznámejšie diela pre deti patrili séria kníh Pipi Dlhá Pančucha a Emil z Lönnebergy.
Okrem príbehov pre deti písala aj romány, poviedky, divadelné hry, poéziu, filmové a divadelné scenáre. Jej knihy boli preložené do 70 jazykov v 100 krajinách sveta. V roku 1958 dostala cenu Hansa Christiana Andersena, ktorá je považovaná za najvyššie možné ocenenie autorov detských kníh.

Ladislav Mňačko (* 29. január 1919)
2026-01-29
Ladislav Mňačko
(* 29. január 1919, Valašské Klobouky – † 24. február 1994, Bratislava)

Bol slovenský prozaik, básnik, dramatik a publicista, jeho najznámejšími dielami boli Smrť sa volá Engelchen, Ako chutí moc, Oneskorené reportáže, Kde končia prašné cesty.

Romain Rolland (* 29. január 1866)
2026-01-29
Romain Rolland
(* 29. január 1866, Clamecy, Francúzsko – † 30. december 1944, Vézelay)

Bol francúzsky prozaik, dramatik, hudobný a literárny kritik. Medzi jeho najznámejšie diela patria Dobrý človek ešte žije, Peter a Lucia, Očarená duša, Tragédia viery.

Martinus: Knižná beseda a cestovateľské kino: Železo v krvi
2026-01-29
29. 1. 2026 o 18:00, Martinus Obchodná, Bratislava

Knižná beseda a cestovateľské kino: Železo v krvi – prezentácia knihy
Pozývame vás na stretnutie s Viktorom Máchom, posledným fotografom, ktorý stihol zdokumentovať ukrajinské oceliarne pred inváziou. V knihe Železo v krvi, ktorú vydávajú Čierne diery, odhaľuje miznúci svet železných kolosov od Uralu a bývalého východného bloku až po brazílske pralesy a južnú Afriku.
Jeho celosvetovo unikátny archív zachytáva závody, ktoré sa zachovali v pôvodnom stave, keď priemyselné komplexy formovali svet rovnako zásadne ako dnešné technologické centrá.
Večer doplní cestovateľské kino plné príbehov z odľahlých hál zaliatych oranžovou žiarou ocele, ktoré o chvíľu zmiznú z mapy

Pavol Országh Hviezdoslav (* 2. február 1849)
2026-02-02
Pavol Országh Hviezdoslav
(* 2. február 1849, Vyšný Kubín -† 8. november 1921, Dolný Kubín)

Slovenský básnik, dramatik, spisovateľ, prekladateľ, člen Revolučného národného zhromaždenia ČSR, jedna z vedúcich osobností slovenskej literatúry a kultúry v 19. a na začiatku 20. storočia. Medzi jeho najznámejšie diela patria Sonety, Letorosty I, II a III, Krvavé sonety, Hájnikova žena, Ežo Vlkolinský, Gábor Vlkolinský…

James Augustine Aloysius Joyce (* 2. február 1882)
2026-02-02
James Augustine Aloysius Joyce
(* 2. február 1882, Dublin – † 13.január 1941, Zürich)

Írsky románopisec a básnik, popredný autor 20. storočia, jeho najvýznamnejšími dielami sú román Ulysses, zbierka poviedok Dublinčania, Portrét mladého umelca.

Milan Lasica (*3. február 1940)
2026-02-03
Milan Lasica
(*3. február 1940, Zvolen -† 18. júl 2021, Bratislava)

Bol slovenský humorista, dramatik, prozaik, textár, herec, moderátor a spevák. Spolu s Júliusom vytvorili najobľúbenejšiu komickú dvojicu v bývalom Česko-Slovensku vo svojej dobe – aj na Slovensku po roku 1993. Jeho najznámejšie diela sú Nečakanie na Godota, Bolo nás jedenásť, Ako vzniká sliepka, Plné vrecká peňazí, Náš priateľ René, Ktosi je za dverami, filmy Sladké hry minulého leta, Traja veteráni (pre film Pacho hybský zbojník napísali spolu so Satinským dialógy).

Jonáš Záborský (* 3. február 1812)
2026-02-03

Martinus: Avion: knižná beseda, v ktorej má slovo aj dom
2026-02-03
3. 2. 2026 o 18:00, Martinus Obchodná, Bratislava

Avion: knižná beseda, v ktorej má slovo aj dom
Niektoré domy sú len adresou. A potom sú také, ktoré si pamätajú. AVION od Čiernych dier je kniha o mieste, kde architektúra nie je kulisou, ale súčasťou každodenných životov.
Pozývame vás na knižnú besedu, ktorá nebude len o knihe samotnej. Diskusiou bude sprevádzať Monika Vrzgulová (Ústav etnológie a sociálnej antropológie SAV, v. v. i.) a rozprávať sa budú Ľubica Voľanská (Ústav etnológie a sociálnej antropológie SAV, v. v. i.), Katarína Haberlandová (Historický ústav SAV, v. v. i.) a Aviončania Naďa Floyd a Juraj Gašperík. Spoločne otvoria témy bývania, pamäti, vzťahu k mestu a toho, čo znamená nazývať stavbu domovom. Rozhovor o architektúre, ktorá má ľudský rozmer. O dome, ktorý prežil dejiny. A o príbehoch, ktoré by bez ľudí nikdy nevznikli.

Božena Němcová (* 4. február 1820)
2026-02-04
Božena Němcová
(* 4. február 1820, Viedeň – † 21. január 1862, Praha)

Rodená Barbora Novotná, neskôr Panklová, bola česká spisovateľka, jedna zo zakladateľov modernej českej prózy. Mala záujem o folklór, vrchol jej diela tvoria poviedky a rozsiahlejšie prózy z vidieckeho prostredia. Známa sa stala predovšetkým dielom Babička. Táto najčítanejšia česká kniha, ktorá sa dočkala vyše 300 vydaní v češtine a bola preložená do ďalších 21 jazykov, patrila medzi povinné školské čítanie aj na Slovensku.

Martinus Košice: Vladimír Šucha: Keď stroje začnú myslieť
2026-02-04
4. 2. 2026 o 18:00, Martinus OD Urban, Košice

Vladimír Šucha: Keď stroje začnú myslieť – knižná beseda
Niektoré knihy vám pomôžu pozerať sa na svet inak. Keď stroje začnú myslieť je pokojný, premýšľavý a aktuálny titul, zároveň prvý komplexný slovenský sprievodca umelou inteligenciou.
Pozývame vás na knižnú besedu, ktorá ponúkne priestor na rozmýšľanie o tom, ako AI ovplyvňuje prácu, vzdelávanie, politiku aj osobný život, aké výzvy a etické otázky prináša a čo by sa v rýchlo sa meniacom svete nemalo stratiť. Hosťom besedy bude Vladimír Šucha, hosťujúci profesor na Európskom univerzitnom inštitúte vo Florencii a dlhoročný expert na technologické a spoločenské zmeny.

Martinus Prešov: Vladimír Šucha: Keď stroje začnú myslieť
2026-02-05
5. 2. 2026 o 18:00, Martinus OC Novum, Prešov

Vladimír Šucha: Keď stroje začnú myslieť – knižná beseda
Niektoré knihy otvoríte a zrazu sa pozeráte na svet trochu inak. A presne taký je aj titul Keď stroje začnú myslieť. Pokojný, premýšľavý a prekvapivo aktuálny.
Pozývame vás na knižnú besedu, ktorá sa nebude snažiť šokovať ani strašiť. Namiesto toho ponúkne priestor na rozmýšľanie o umelej inteligencii, technológiách a o tom, čo sa mení a čo by sa meniť nemalo. Rozhovor, ktorý ide pod povrch a necháva otázky doznieť.

Charles John Huffam Dickens (* 7. február 1812)
2026-02-07
Charles John Huffam Dickens
(* 7. február 1812, Landport -† 9. jún 1870, Hígham )

Je jedným z najväčších anglických prozaikov 19. storočia a je považovaný za druhého najlepšieho anglického spisovateľa, hneď po Williamovi Shakespearovi. Jeho najznámejšie diela sú Pamäti klubu Pickwickovcov, Oliver Twist, Vianočná koleda, David Copperfield…

Jules Gabriel Verne (* 8. február 1828)
2026-02-08
Jules Gabriel Verne
(* 8. február 1828, Nantes – † 24. marec 1905, Amiens)

Francúzsky spisovateľ sci fi a dobrodružných románov, jeho knihy sú dodnes obľúbené najmä u mladých čitateľov. K jeho najznámejším dielam patria Päť týždňov v balóne, Dva roky prázdnin, Tajomný ostrov, Cesta do stredu Zeme, Deti kapitána Granta, Dvadsaťtisíc míľ pod morom, Cesta okolo sveta za 80 dní, Vynález skazy, Tajomný hrad v Karpatoch…

Martinus: Amerikáni: Knižná beseda s Tomášom Hudákom
2026-02-09
9. 2. 2026 o 18:00, Martinus Obchodná, Bratislava

Amerikáni: Knižná beseda s Tomášom Hudákom
Amerika nemusí byť sen ani hrozba. Môže to byť skúsenosť. Kniha Amerikáni ponúka pohľad zvnútra, osobný, pozorný a zbavený nánosov mýtov, ktoré si o nej radi vytvárame.
Pozývame vás na knižnú besedu s Tomášom Hudákom, kde sa bude hovoriť o živote medzi dvoma svetmi, o každodennosti, ktorá sa do filmov nedostane, a o krajine, ktorá je oveľa rozmanitejšia, než sa zdá z diaľky. Čaká na vás rozhovor o identite, skúsenosti a o tom, ako sa mení pohľad na domov, keď sa naň pozeráte z druhej strany oceánu.

Pavel Vilikovský († 10. februára 2020)
2026-02-10
Pavel Vilikovský
(* 27. jún 1941, Liptovský Mikuláš – † 10. februára 2020)

Slovenský prozaik, prekladateľ a publicista. Dvojnásobný víťaz ceny ANASOFT LITERA (2006, 2014), cenu Dominika Tatarku dostal v roku 1996 za knihu Krutý strojvodca. Debutoval v roku 1965 knihou Citová výchova v marci. K jeho najznámejším diela patria Kôň na poschodí, slepec vo Vrábľoch, Večne je zelený, Prvá a posledná láska, Pes na ceste, Letmý sneh…

Alexandr Sergejevič Puškin († 10. február 1837)
2026-02-10
Alexandr Sergejevič Puškin
(* 6. jún 1799, Moskva – † 10. február 1837, Petrohrad)

Bol ruský romantický básnik a prozaik. Bol predstaviteľom romantizmu a býva považovaný za zakladateľa modernej ruskej literatúry. K jeho najvýznamnejším dielam patrí poéma Ruslan a Ľudmila, dráma Boris Godunov, prózy Kapitánova dcéra a Piková dáma a veršovaný román Eugen Onegin.

Elena Maróthy Šoltésová († 11. február 1939)
2026-02-11
Elena Maróthy Šoltésová
(* 6. január 1855, Krupina – † 11. február 1939, Martin)

Slovenská prozaička, redaktorka a publicistka, v rokoch 1894 – 1927 bola predsedníčkou Živeny. Jej najznámejšie diela sú Proti prúdu a Moje deti.

Frank Patrick Herbert († 11. február 1986)
2026-02-11
Frank Patrick Herbert
(* 8. október 1920, USA – † 11. február 1986, USA)

bol americký autor science fiction. Patrí nepochybne k velikánom svetovej science fiction a zaraďuje sa k osobnostiam ako Arthur C. Clarke, J. R. R. Tolkien, Herbert George Wells, Roger Zelazny a Harry Harrison. Preslávil sa najmä monumentálnym 6-zväzkovým eposom o púštnej planéte Duna, ktorý bohužiaľ nestihol ukončiť. Toto dielo sa dnes zaraďuje do zlatého fondu svetovej fantastickej literatúry.

Martinus: Anasoft litera uvádza: Hus vo veľkomeste
2026-02-12
12. 2. 2026 o 18:00, Martinus Obchodná, Bratislava

Anasoft litera uvádza: Hus vo veľkomeste – knižná beseda
Mesto vie byť hlučné, rýchle a občas trochu cudzie. A niekedy v ňom stojí niekto, kto má pocit, že doň tak celkom nezapadá. Presne o tom je kniha Hus vo veľkomeste. Je tichá, pozorná a úprimná. Taká, ktorá si všíma drobnosti, vnútorné pohyby a momenty, keď sa človek snaží nájsť svoje miesto uprostred veľkého sveta.
Podujatie sa koná aj vďaka podpore Fondu na podporu umenia.

Martinus Banská Bystrica: Čítanie s deťmi
2026-02-15
15. 2. 2026 o 11:00-12:30, Martinus OC Terminal, Banská Bystrica

Čítanie s deťmi – spoločné čitanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Dobroslav Chrobák (* 16. február 1907)
2026-02-16
Dobroslav Chrobák
(* 16. február 1907, Hybe – † 16. máj 1951, Bratislava)

Slovenský prozaik, esejista, kultúrny publicista a literárny kritik, od júla 1947 bol hlavným riaditeľom rozhlasu na Slovensku. Jeho najznámejšími dielami sú Drak sa vracia a Kamarát Jašek.
